作者：辛弃疾
词牌/韵律：永遇乐

paragraphs: 烈日秋霜，忠肝义胆，千载家谱。
得姓何年，细参辛字，一笑君听取。
艰辛做就，悲辛滋味，总是辛酸辛苦。
更十分，向人辛辣，椒桂捣残堪吐。
世间应有，芳甘浓美，不到吾家门户。
比著儿曹，累累却有，金印光垂组。
付君此事，从今直上，休忆对床风雨。
但赢得，靴纹绉面，记余戏语。